Diari Oficial de la Generalitat Valenciana


Sumari del DOGV 2519, del 31-05-1995 (1995/834909)

RESOLUCIÓ de 30 de març de 1995, de la Direcció General d'Ordenació i Innovació Educativa, per la qual s'aproven determinats projectes editorials per a l'Educació Secundària Obligatòria i s'autoritza l'ús dels materials curriculars corresponents en centres docents públics i privats de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2519

Data del DOGV
:   31-05-1995

Secció del DOGV
:   ALTRES DISPOSICIONS

Número del document
:   1995/834909


Data del document
:   30-03-1995

Organisme emissor
:   Conselleria de Educació i Ciència

Tipus de document
:   Resolució

RESOLUCIó de 30 de març de 1995, de la Direcció General d'Ordenació i Innovació Educativa, per la qual s'aproven determinats projectes editorials per a l'Educació Secundària Obligatòria i s'autoritza l'ús dels materials curriculars corresponents en centres docents públics i privats de la Comunitat Valenciana.   
El Decret 187/1994, de 13 de setembre (DOGV del 22), regula la supervisió dels materials didàctics curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Aquest decret determina com a objecte de supervisió els projectes editorials i defineix els requisits que han de tenir per a la seua aprovació, la qual cosa implicarà l'homologació dels materials didàctics curriculars que resulten del seu desenvolupament perquè puguen ser utilitzats en centres docents públics i privats.  
L'article sisè de l'Ordre de 16 de desembre de 1994, de la Conselleria d'Educació i Ciència, (DOGV del dia 3 de febrer de 1995) per la qual es desplega el Decret 187/1994, estableix que correspon al director general d'Ordenació i Innovació Educativa, mitjançant una resolució, aprovar els projectes editorials i homologar els materials didàctics que els despleguen.  
En virtut d'això, vistos els projectes editorials presentats a supervisió i els informes del Servei d'Ordenació Acadèmica, resolc:  
Primer  
Queden aprovats per a l'Educació Secundària Obligatòria els projectes editorials supervisats que se citen en l'annex, i homologats els materials didàctics curriculars que resulten del seu desenvolupament per a la utilització en els centres docents públics i privats de la Comunitat Valenciana.  
Segon   
Els materials curriculars que resulten de cada projecte editorial hauran de reflectir aquesta homologació en els termes següents: «Material didàctic curricular homologat per a ... (etapa i cicle o curs), elaborat segons el projecte editorial aprovat per Resolució de ... de ... de ..., de la Direcció General d'Ordenació i Innovació Educativa, de la Conselleria d'Educació i Ciència».  
Contra aquesta resolució, que no esgota la via administrativa, els interessats podran interposar recurs ordinari davant el conseller d'Educació i Ciència en el termini d'un mes comptador a partir de la publicació en el Diari Oficial de la Generalitat Valenciana.  
València, 30 de març de 1995.- El director general d'Ordenació i Innvocació Educativa: Guillem Badenes i Franch.  
ANNEX  
Editorial: Richmond Publishing/Santillana; projecte editorial: Freeform 1 i 2; etapa: Educació Secundària Obligatòria; cicle: primer; àrea: llengua estrangera, anglès.  
Editorial: Grupo Anaya, SA; projecte editorial: ciències de la natura: biologia i geologia; versió lingüística: castellà; etapa: Educació Secundària Obligatòria; cicle: segon; curs: tercer; àrea: ciències de la natura.  
Editorial: Grupo Anaya, SA; projecte editorial: ciències de la natura: biologia i geologia; versió lingüística: castellà; etapa: Educació Secundària Obligatòria; cicle: segon; curs: quart; àrea: ciències de la natura.   
Editorial: grupo Anaya, SA; projecte editorial: ètica; versió lingüística: castellà; etapa: Educació Secundària Obligatòria; cicle: segon; curs: quart; àrea: ciències socials: geografia i història. Bloc de continguts: la vida moral i la reflexió ètica.  
Editorial: Grupo Anaya, SA; projecte editorial: tecnologia; versió lingüística: castellà; etapa: Educació Secundària Obligatòria; cicle: segon; curs: tercer; àrea: tecnologia.